Ferðamenn til Íslands nærri milljón árið 2014 Fjöldi ferðamanna um Keflavíkurflugvöll , Seyðisfjörð og aðra flugvelli var um 997 þúsund árið 2014 en um er að ræða 190 þúsund fleiri ferðamenn en árið 2013 . Aukningin milli ára nemur 23,6% . Ferðamenn á ársgrunni nálgast því eina milljón en gera þarf ráð fyrir vissum frávikum vegna aðferðafræðinnar sem beitt er . Bretar og Bandaríkjamenn voru fjölmennastir eða um þriðjungur allra ferðamanna en þar á eftir komu ferðamenn frá Þýskalandi , Frakklandi , Noregi , Danmörku , Svíþjóð , Kanada , Hollandi og Kína . Af einstaka þjóðernum fjölgaði Bretum , Bandaríkjamönnum , Kanadamönnum og Þjóðverjum mest árið 2014 . Ekki eru tiltækar upplýsingar um þjóðerna-samsetningu farþega um aðra flugvelli . Fjölgun alla mánuði ársins Fjöldamet voru slegin í öllum mánuðum ársins 2014 á Keflavíkurflugvelli , þar sem talningar á vegum Ferðamálastofu hafa verið frá árinu 2002 . Skipting eftir markaðssvæðum 2014 Ferðamenn frá einstökum markaðssvæðum dreifðust nokkuð ólíkt yfir árið . Um er að ræða tæplega 69.500 fleiri ferðamenn en yfir vetrarmánuðina árið 2013 . Aukningin nemur 33,1% milli ára . Af einstaka þjóðum voru flestir vetrarferðamenn frá Bretlandi ( 34,9% ) og Bandaríkjunum ( 15,1% ) . Bandaríkjamönnum fjölgaði jafnframt verulega eða um 37,8% . 29% erlendra ferðamanna árið 2014 komu að vori eða hausti til eða um 280 þúsund talsins , 55.200 fleiri ferðamenn en á sama tímabili árið 2013 . Sumar ( júní-ágúst ) Um 42% ferðamanna komu yfir sumarmánuðina þrjá eða um 408 þúsund . Um var að ræða 63.400 fleiri ferðamenn en sumarið 2013 og nemur aukningin 18,4% milli ára . Af einstaka þjóðum voru flestir ferðamenn að sumri árið 2014 frá Bandaríkjunum ( 16,3% ) og Þýskalandi ( 12,6% ) .